b'\n_START_ARTICLE_\nTallinnan Lennart Meri -lentoasema\n_START_SECTION_\nHistoriaa\n_START_PARAGRAPH_\nLentoaseman rakentaminen alkoi vuonna 1932, ja se avattiin virallisesti 20. syyskuuta 1936, joskin lentoja oli ollut jo ennen virallista avaamista. Viron kuuluessa Neuvostoliittoon vuosina 1945\xe2\x80\x931989 Aeroflot oli ainoa lentoyhti\xc3\xb6, joka lensi Tallinnaan. S\xc3\xa4\xc3\xa4nn\xc3\xb6lliset lennot suihkukoneilla aloitettiin 1962. Uusi terminaalirakennus rakennettiin vuonna 1970, ja samalla kiitotiet\xc3\xa4 pidennettiin. Ensimm\xc3\xa4inen Tallinnaan s\xc3\xa4\xc3\xa4nn\xc3\xb6llisesti liikenn\xc3\xb6iv\xc3\xa4 ulkomainen lentoyhti\xc3\xb6 oli SAS, joka aloitti lennot syksyll\xc3\xa4 1989. Terminaalirakennus uusittiin vuonna 1999.\n_START_SECTION_\nTilastotietoja\n_START_PARAGRAPH_\nVuonna 2005 Tallinnan lentoaseman kautta kulki 1\xc2\xa0401\xc2\xa0059 matkustajaa. Vuonna 2014 matkustajia oli 2\xc2\xa0017\xc2\xa0371, joista kotimaanmatkustajia oli 17\xc2\xa0441 ja ulkomaanmatkustajia 1\xc2\xa0999\xc2\xa0930 (99,1\xc2\xa0%). Vuonna 2017 matkustajia oli yhteens\xc3\xa4 2\xc2\xa0648\xc2\xa0361._NEWLINE_Suosituimmat reitit Tallinnasta ovat Finnairin Helsingin reitti ja Lufthansan Frankfurtin reitti.'